Na temelju članka 45. stavka 1. točke 18. Statuta Grada Orahovice (Službeni glasnik br. 4/22), članka 14. Programa potpora poljoprivredi i ruralnom razvoju na području Grada Orahovice za 2025. godinu („Službeni glasnik“ Grada Orahovice br. 7/25) gradonačelnik Grada Orahovice raspisuje,

**JAVNI POZIV**

**za dodjelu potpora iz Programa potpora poljoprivredi i ruralnom razvoju na području Grada Orahovice za 2025. godinu**

I.

**PREDMET JAVNOG POZIVA**

Predmet ovog Javnog poziva je dodjela bespovratnih potpora iz Programa potpora poljoprivredi i ruralnom razvoju na području Grada Orahovice za 2025. godinu, kojim se provode mjere s ciljem povećanja poljoprivredne proizvodnje te podizanja kvalitete života i proširenja gospodarskih programa na cijelom (ruralnom) području Grada Orahovice (u daljnjem tekstu: Javni poziv).

U okviru Javnog poziva realiziraju se sljedeće mjere:

1. Ulaganje u poljoprivredna gospodarstva

2. Unaprjeđenje stočarske proizvodnje

3. Osiguranje poljoprivrednih usjeva i nasada

Potpore koje se dodjeljuju na temelju ovog Javnog poziva su potpore male vrijednosti sukladno odredbama Uredbe Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (Službeni list Europske unije L 352, 24. prosinca 2013.), Uredbe Komisije (EU) 2019/316 od 21.veljače 2019. godine o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (Službeni list Europske unije L 51, 22. veljače 2019.) i Uredbe o de minimis potporama u poljoprivrednom sektoru Uredba Komisije (EU) 2024/3118 od 10. prosinca 2024. o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (Službeni list Europske unije L 13.12.2024).

II.

**KORISNICI POTPORA**

Korisnici potpore mogu biti poljoprivredna gospodarstva upisana u Upisnik poljoprivrednih gospodarstava, sa sjedištem, odnosno prebivalištem na području Grada Orahovice.

Poljoprivredno gospodarstvo čine sve proizvodne jedinice na kojima se obavlja poljoprivredna djelatnost i kojima upravlja poljoprivrednik, a koje se nalaze na području Republike Hrvatske.

Poljoprivredna gospodarstva u okviru ovog Javnog poziva obuhvaćaju sljedeće subjekte iz primarne proizvodnje poljoprivrednih proizvoda:

1. obiteljsko poljoprivredno gospodarstvo (OPG)

2. samoopskrbno poljoprivredno gospodarstvo (SOPG)

3. obrt registriran za obavljanje poljoprivredne djelatnosti (djelatnost poljoprivrede obuhvaća bilinogojstvo, stočarstvo i s njima povezane uslužne djelatnosti sukladno skupinama 01.1, 01.2, 01.3, 01.4, 01.5 i 01.6 Nacionalne klasifikacije djelatnosti)

III.

**UVJETI ZA DODJELU POTPORE**

Prijavu za dodjelu sredstava potpore mogu podnijeti poljoprivredna gospodarstva iz dijela II. koja zadovoljavaju sljedeće uvjete:

- koja imaju sjedište na području grada Orahovice

- koja su ulaganje izvršila ili će izvršiti na području grada Orahovice

- koja su u cijelosti u privatnom vlasništvu

- koja nemaju evidentiran dug po osnovi javnih davanja o kojima službenu evidenciju vodi Porezna uprava, ne starija od 30 dana u trenutku prijave na Javni poziv

- povezani subjekti prijavitelja nemaju evidentiran dug po osnovi javnih davanja o kojima službenu evidenciju vodi Porezna uprava, ne starija od 30 dana u trenutku prijave na Javni poziv

- podnositelj zahtjeva, vlasnik obrta, nositelj OPG-a na dan prijave na Javni poziv imaju podmirene sve obveze prema Gradu Orahovici i trgovačkim društvima u vlasništvu ili većinskom vlasništvu Grada (Papuk d.o.o., Virkom d.o.o. Podružnica Orahovica, Papuk plin d.o.o., Ružica grad d.o.o., Radio Orahovica d.o.o.)

- povezani subjekti prijavitelja na dan prijave na Javni poziv imaju podmirene sve obveze prema Gradu Orahovici i trgovačkim društvima u vlasništvu ili većinskom vlasništvu Grada (Papuk d.o.o., Virkom d.o.o. Podružnica Orahovica., Papuk plin d.o.o., Ružica grad d.o.o., Radio Orahovica d.o.o.)

- koja su u skladu s odredbama o potporama male vrijednosti (Uredba Komisije EU br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore i Uredbom Komisije (EU) 2019/316 od 21.veljače 2019. o izmjeni Uredbe (EU) 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru) (Službeni list Europske unije L51/1, 22. veljače 2019) i Uredbom o de minimis potporama u poljoprivrednom sektoru Uredba Komisije (EU) 2024/3118 od 10. prosinca 2024. o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (Službeni list Europske unije L 13.12.2024) .

- nad kojima nije otvoren stečajni postupak, postupak predstečajne nagodbe ili postupak likvidacije i koji trenutno nije u blokadi

- korisnik mora dostaviti izjavu o svakoj potpori *de minimis* na koju se primjenjuje Uredba Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore *de minimis* u poljoprivrednom sektoru (Službeni list Europske unije L 352, 24. prosinca 2013.), Uredba Komisije (EU) 2019/316 od 21.veljače 2019. godine o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore *de minimis* u poljoprivrednom sektoru (Službeni list Europske unije L 51, 22. veljače 2019.) i Uredba o de minimis potporama u poljoprivrednom sektoru Uredba Komisije (EU) 2024/3118 od 10. prosinca 2024. o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru (Službeni list Europske unije L 13.12.2024) .

- da podnositelju zahtjeva, vlasniku obrta ili nositelju OPG-a Grad Orahovica kao niti trgovačka društva u vlasništvu ili većinskom vlasništvu Grada (Papuk d.o.o., Virkom d.o.o. Podružnica Orahovica, Papuk plin d.o.o., Ružica grad d.o.o., Radio Orahovica d.o.o.) nisu u zadnje 3 (tri) godine otpisali dug.

- da povezanim subjektima podnositelja zahtjeva Grad Orahovica kao niti trgovačka društva u vlasništvu ili većinskom vlasništvu Grada (Papuk d.o.o., Virkom d.o.o. Podružnica Orahovica, Papuk plin d.o.o., Ružica grad d.o.o., Radio Orahovica d.o.o.) nisu u zadnje 3 (tri) godine otpisali dug.

Potpore se dodjeljuju za pokriće dijela troškova izvršenog ili planiranog ulaganja, s tim da porez na dodanu vrijednost (PDV) nije prihvatljiv trošak ukoliko je povrativ.

Priznaju se troškovi nastali u 2025. godini.

Ako je potencijalni korisnik već koristio potpore za učinjene troškove za koje traži potporu po ovom Javnom pozivu, iznos potpore koji se dodjeljuje i iznos ostvarenih potpora za taj trošak, neovisno od kojeg je tijela odobren, ne može prelaziti ukupan iznos troškova koje je imao korisnik.

Prijava istog troška u različitim mjerama nije prihvatljiva.

U slučaju da korisnik potpore stekne pravo na potporu kada po ovom Javnom pozivu preostane manji iznos sredstava od pripadajućeg iznosa potpore, korisniku će se ponuditi potpora u visini preostalog iznosa.

IV.

**MJERE ZA DODJELU POTPORA**

Potpore se dodjeljuju prema uvjetima određenim za provedbu pojedine mjere kako slijedi:

**Mjera 1.1. Potpora za nabavu i postavljanje sustava za navodnjavanje**

Potpora se dodjeljuje za sufinanciranje troškova nabave novih sustava za navodnjavanje (spremnika za vodu, pumpi, filtera, raspršivača, cijevi i ostalih elemenata sustava za navodnjavanje) u iznosu od 50%, a najviše do 930,00 EUR po korisniku ove potpore.

Priznaju se troškovi nastali u 2025. godini.

**Mjera 1.2. Ulaganje u izgradnju i/ili rekonstrukciju i opremanje plastenika i staklenika za proizvodnju voća, povrća, ukrasnog bilja, cvijeća i sl.**

Potpora za sufinanciranje troškova izvođenja radova na izgradnji te troškova nabave opreme za plastenike i staklenike, u visini od 70% ukupnih troškova, a najviše do 3.320,00 EUR po korisniku ove potpore.

Priznaju se troškovi nastali u 2025. godini.

**Mjera 1.3. Ulaganje u nabavu novih poljoprivredne opreme, strojeva i priključaka**

Potpora se dodjeljuje za ulaganje u nabavu nove poljoprivredne opreme, strojeva i priključaka u visini od 50% troškova, a najviše do 5.300,00 EUR po korisniku ove potpore.

Priznaju se troškovi nastali u 2025. godini.

**Mjera 1.4. Potpora za nabavu voćnih sadnica i loznih cijepova**

Potpora se dodjeljuje za nabavu sadnica i loznih cijepova u visini od 50% ukupnih troškova, a najviše do 670,00 EUR po korisniku ove potpore.

Priznaju se troškovi nastali u 2025. godini.

**Mjera 2.1. Potpora za uzgoj pčelinjih zajednica**

Potpora se dodjeljuje za kupovinu pčelinjih zajednica te za kupovinu pčelarske opreme, a najviši iznos koji podnositelj zahtjeva može ostvariti po ovoj potpori iznosi od 50% ukupnih prihvatljivih troškova, a najviše do 670,00 EUR po korisniku ove potpore.

Priznaju se troškovi nastali u 2025. godini.

**Mjera 3.1. Potpora za osiguranje poljoprivredne proizvodnje kod elementarnih nepogoda**

Potpora za osiguranje biljne i stočarske proizvodnje dodjeljuje se za plaćene premije osiguranja usjeva, sjemenskog i sadnog materijala, povrća, voća, cvijeća, višegodišnjih nasada, staklenika, plastenika, rasplodne i tovne stoke, od rizika mraza, tuče, suše, požara i udara groma, olujnih vjetrova, bolesti i uginuća životinja u visini od 50% uplaćene premije za tekuću godinu, a najviše do 270,00 EUR po korisniku ove potpore.

Prihvatljivi su troškovi police osiguranja za 2025. godinu.

**Mjera 3.2. Potpora za sprječavanje štete od divljači**

Potpora za sprječavanje štete od divljači dodjeljuje se za nabavu žice i opreme (nabava i postavljanje električnog pastira, nabava topa i sl.), u visini od 70% troškova, a najviše do 930,00 EUR po korisniku ove potpore

Priznaju se troškovi nastali u 2025. godini.

V.

**SREDSTVA POTPORE**

Ukupno raspoloživa sredstva namijenjena za dodjelu potpora po ovom Javnom pozivu iznose 20.000,00 EUR

Po ovom Javnom pozivu jedan prijavitelj može se prijaviti za više mjera i ostvariti pravo na maksimalan iznos potpore ne veći od 5.300,00 EUR.

VI.

**Sve prijave se podnose na obrascu – Obrazac 1, kojem se prilaže:**

- dokaz o pravnom statusu – izvadak iz odgovarajućeg registra, ne stariji od 30 dana od dana podnošenja prijave

- preslika osobne iskaznice

- preslika rješenja o upisu u Upisnik poljoprivrednih gospodarstava

- preslika posjedovnog lista/gruntovnog izvatka/ugovora o zakupu ili zapisnika o evidenciji uporabe poljoprivrednog zemljišta (upis u ARKOD)

- računi za izvršeno ulaganje, računi za predujam ili ponude/predračuni

- izvod sa žiro/tekućeg računa kojim se dokazuje već izvršeno plaćanje računa, ponuda, predračuna (ako nije izvršeno plaćanje po ponudi, predračunu ili računu za predujam nije potrebno dostavljati)

- potvrda Porezne uprave o nepostojanju duga po osnovi javnih davanja, ne starija od 30 dana od dana podnošenja prijave

- za povezane subjekte prijavitelja potvrda Porezne uprave o nepostojanju duga po osnovi javnih davanja, ne starija od 30 dana od dana podnošenja prijave

- za dugovanja podnositelja zahtjeva, vlasnika obrta, nositelja OPG-a prema Gradu Orahovici i trgovačkim društvima u vlasništvu ili većinskom vlasništvu Grada Orahovice (Papuk d.o.o., Virkom d.o.o. Podružnica Orahovica, Papuk plin d.o.o., Ružica grad d.o.o., Radio Orahovica d.o.o.), podnositelji prijave nisu dužni priložiti evidenciju o dugu već će to provjeriti Jedinstveni upravni odjel Grada Orahovice

- za dugovanja povezanih subjekata podnositelja zahtjeva prema Gradu Orahovici i trgovačkim društvima u vlasništvu ili većinskom vlasništvu Grada Orahovice (Papuk d.o.o., Virkom d.o.o. Podružnica Orahovica, Papuk plin d.o.o., Ružica grad d.o.o., Radio Orahovica d.o.o.), podnositelji prijave nisu dužni priložiti evidenciju o dugu već će to provjeriti Jedinstveni upravni odjel Grada Orahovice

- Izjava o korištenim potporama male vrijednosti (prilaže i podnositelj zahtjeva koji dosada nije koristio potpore male vrijednosti)

- Izjava o nepostojanju dvostrukog financiranja istih troškova

- Dokaz da obrtu-u, OPG-u, SOPG-u, vlasniku obrta ili nositelju OPG-a, i povezanim subjektima prijavitelja (ukoliko ih ima) Grad Orahovica kao niti trgovačka društva u vlasništvu ili većinskom vlasništvu Grada (Papuk d.o.o., Virkom d.o.o. Podružnica Orahovica, Papuk plin d.o.o., Ružica grad d.o.o., Radio Orahovica d.o.o.) nisu u zadnje 3 (tri) godine otpisali dug nije potrebno dostaviti već će to provjeriti jedinstveni upravni odjel Grada Orahovice

- Skupna izjava 2025.

- za mjeru 2.1. dodatno se prilaže preslika rješenja o upisu u Evidenciju pčelara i pčelinjaka

- Potvrda o ekonomskoj veličini gospodarstva prijavitelja

- Potvrda iz Matične evidencije Hrvatskog zavoda za mirovinsko osiguranje

- Dokaz stručne spreme (diploma ili svjedodžba o završenoj školi (agronomskog ili veterinarskog smjera)

- Izvadak iz Upisnika poljoprivrednika ( smatra se Izvadak iz Upisnika ispisan iz elektronske baze Upisnika Poljoprivrednika; AGRONET – Registri i evidencija (kartice Osnovni podaci, Članovi, Posjedi, Arkod).

VII.

**NAČIN PODNOŠENJA PRIJAVE**

Prijava na Javni poziv podnosi se na obrascu prijave naznačenom u Javnom pozivu s traženom potpunom dokumentacijom. Prijava se podnosi **isključivo poštom (preporučeno s povratnicom)** na adresu: Grad Orahovica, F. Gavrančića 6, 33515 Orahovica, s naznakom „Ne otvarati – Prijava na Javni poziv za dodjelu potpora iz **Programa potpora poljoprivredi i ruralnom razvoju na području Grada Orahovice za 2025. godinu**“.

**Sva dokumentacija koja se prilaže ovom Javnom pozivu, mora biti uvezana i sve stranice numerirane i potpisane.**

Obrasce za prijavu na Javni poziv, obrazac Izjave o korištenim potporama male vrijednosti, obrazac Izjave o nepostojanju dvostrukog financiranja istih troškova te obrazac Skupne izjave, prijavitelji mogu preuzeti na web stranici Grada Orahovice: www.orahovica.hr. Nepotpune i nepravovremene prijave neće se uzeti u razmatranje.

VIII.

**POSTUPAK DODJELE POTPORE**

Javni poziv bit će otvoren 15 dana od dana objave.

Prijave se razmatraju prema redoslijedu podnesene prijave prema uvjetima iz ovog Javnog poziva.

Ukoliko nije podnesena sva dokumentacija, Povjerenstvo će od podnositelja prijave zatražiti dopunu dokumentacije, odnosno eventualna potrebna objašnjenja, dajući mu rok od 3 dana za dostavu tražene dokumentacije i/ili pojašnjenja. Ukoliko podnositelje prijave ne dostavi traženu dokumentaciju u navedenom roku, njegova se prijava neće razmatrati.

Prijave koje nisu uvezane, sve stranice nisu numerirane i potpisane, nije poslana putem pošte preporučeno s povratnicom neće se razmatrati, te će se takve prijave odbaciti.

Povjerenstvo koje imenuje Gradonačelnik razmatra pristigle prijave.

Prijave koje ispunjavaju propisane uvjete Povjerenstvo će bodovati temeljem kriterija i dodjelom odgovarajućeg broja bodova uz svaki kriterij, te dati prijedlog za dodjelu potpore. Ukoliko dvije ili više prijava imaju isti broj bodova, prednost ima ona prijava koja je prije predana u poštu.

Odluku o dodjeli potpore donosi Gradonačelnik. Odluka se objavljuje na službenim mrežnim stranicama Grada Orahovice.

Po donošenju Odluke o dodjeli potpore, Jedinstveni upravni odjel Grada Orahovice obavještava dostavlja prijavitelju ugovor na potpis, kojim će se definirati međusobna prava i obveze, a koji će u ime Grada Orahovice potpisati Gradonačelnik.

Ukoliko prijavitelj ne potpiše ugovor u roku od 10 dana od primitka obavijesti o potpisivanju ugovora smatra se da je odustao od korištenja dodijeljene potpore.

Korisnik je obvezan 5 dana nakon potpisivanja ugovora dostaviti bjanko zadužnicu, kao instrument osiguranja provedbe ugovora, ovjerenu kod javnog bilježnika.

Korisniku dosadašnjih potpora Grada Orahovice, nove se mogu odobriti isključivo ako su prethodne utrošene u cijelosti i namjenski.

IX.

**Isplata potpore**

Korisnicima sredstava odobreni iznos financiranja isplaćuje se na njihov račun po potpisu ugovora, a nakon dostave dokaza Gradu Orahovici o plaćenim troškovima Projekta na sljedeći način:

**a) Isplata potpore za projekte realizirane prije podnošenja prijave**

Korisnicima potpore kojima je potpora odobrena za projekt realiziran prije podnošenja prijave, i koji su prijavi priložili račune, dokaze o plaćanju i svu dokumentaciju o provedbi projekta, potpora se isplaćuje po potpisu ugovora i dostavi izvještaja.

**b) Isplata potpore za ostale projekte**

Potpora se isplaćuje nakon što korisnik dostavi izvještaj o provedbi projekta s dokumentacijom iz koje je vidljiva realizacija projekta u cijelost i namjenski utrošak sredstava. Projekt se smatra realiziranim ukoliko su provedene sve aktivnosti projekta navedene u prijavi i ugovoru.

Izvještaj o provedbi projekta sadrži:

1. propisani obrazac izvještaja o provedbi projekta

2. kopije računa ili police osiguranja

3. kopije dokaza o plaćanju (izvodi sa žiro ili tekućeg računa)

4. fotodokumentaciju o realizaciji projekta (fotografije nabavljene opreme, strojeva, vozila, presliku ugovorene police osiguranja)

5. kopiju prometne dozvole nabavljenog vozila ili priključka koji podliježe registraciji

Izvještaju nije potrebno ponovo prilagati onu dokumentaciju koja je već dostavljena uz prijavu.

Dokazi o plaćanju

Prihvatljivi dokazi o izvršenom plaćanju su sljedeći:

- izvodi s bankovnog računa

**Nalog za plaćanje, gotovina, ugovor o operativnom lizingu, kompenzacija i cesija ne prihvaćaju se kao dokaz o izvršenom plaćanju.**

Računi kojima se dokazuje namjensko korištenje potpore moraju:

- biti iz 2025. godine

- odnositi se na troškove iste vrste i namjene kako je navedeno u ponudama ili predračunima dostavljenim uz prijavu

Računi kojima se dokazuje namjensko korištenje potpore ne smiju se koristiti za pravdanje drugih potpora koje dodjeljuje Grad Orahovica i ostali davatelji državnih potpora.

Kod isplate potpore nakon dostave dokaza Gradu o plaćenim troškovima Projekta, a u slučaju da se ukupni prihvatljivi troškovi po dostavljenim računima razlikuju od troškova u ponudama dostavljenim uz prijavu, potpora se isplaćuje prema opravdanim troškovima na sljedeći način:

- ako su ukupni prihvatljivi troškovi po dostavljenim računima veći od troškova prikazanih u prijavi potpora se isplaćuje u odobrenom iznosu,

- ako su ukupni prihvatljivi troškovi po dostavljenim računima manji od troškova prikazanih u prijavi potpora se isplaćuje prema opravdanim troškovima, u kojem se slučaju vrijednost ulaganja određuje isključivo prema troškovima opravdanima izvještajem, a ne prema prijavljenim troškovima projekta.

**Rokovi za dostavu izvještaja**

Zadnji rok za dostavu izvještaja o provedbi projekta je 15. studenog 2025. godine.

Iznimno, rok za dostavu izvještaja o provedbi projekta može se produljiti iz objektivnih razloga. Jedinstveni upravni odjel odlučuje o produljenju roka temeljem obrazložene molbe korisnika potpore. O produljenju roka sklapa se s korisnikom potpore dodatak ugovoru.

Korisnici potpore kojima je odobreno produljenje roka dužni su do ugovorenog roka dostaviti Jedinstvenom upravnom odjelu izvještaj i račune kojima dokazuju namjensko korištenje Potpore.

Sredstva potpore neće biti uplaćena prijaviteljima koji ne dostave izvještaj u roku, i isti će biti isključeni iz dodjele potpora sljedeće godine.

KLASA: 320-01/25-01/8

URBROJ:2189-12-01/01-25-6

Orahovica, 22. rujna 2025.

GRADONAČELNIK

Milan Babac, dipl. soc.